Manufaa ya kilimo

MANUFAA YA KILIMO KATIKA UIMARISHAJI WA UCHUMI WA KENYA 
Kilimo ni shughuli za ukulima. Hizi ni kazi za kulima ambazo huweza kufanyiwa popote ambapo pana mchanga unaoweza kushamirisha ukuaji wa mimea tofauti, moja au zaidi. Juu ya hayo, mifugo pia hufugwa kwa kuwa wanyama wa nyumbani huwa na faida kochokocho hasa wanapokuwa wenye buheri wa afya. Kilimo ni mojawapo ya sekta za kuimarisha ujenzi na ukuaji wa uchumi wa nchi. Pia huokoa uzorotaji wa uchumi unapoingia mashakani. Kilimo ni kazi ambayo imesheheni humu nchini na hata ulimwengu mzima. Hii huleta faida kochokocho kama vile kubuni nafasi za kazi na hata kuota kwa viwanda aina ainati.  
Mosi, kilimo imeweza kubuni nafasi kadhaa za kazi kwa wakaaji wa taifa la Kenya hasa wakati ambao ugonjwa hatari wa homa ya corona ulipoenea kote duniani. Kilimo imeweza kuboresha maisha ya waliopoteza ajira zao kwa kuwa waja wengine hufanya kazi za ukulima pasi na kuenda shuleni au hata kufunzwa jinsi ya kulima au kufunga mifugo. Japo kilimo ni kazi ya kudharauliwa na wengi, wanaopata fursa ya ukulima hupata aghalabu fedha kidogo za kuimarisha maisha yao. Wananchi wanapokuwa na kazi yenye kipato, basi hii huhakikisha uchumi nzuri kwani kuwepo kwa kazi ya kumpa mtu mshahara, na mshahara hutozwa kodi ambayo hutumiwa na serikali kujenga uchumi wake. 
Kodi ambayo wakulima au hata wafanyakazi katika sekta hii ya kalima hulipa hutumiwa kwa njia mbalimbali kama vile katika ujenzi wa baraste hasa katika maeneo ambayo kilimo ndio tegemeo kau. Kujengwa kwa baraste hurahisisha usafirishaji wa bidhaa za kilimo kutoka shambani hadi sokoni. Ujenzi wa barabara ni hakikisho kwa wakulima kuwa mazao au hata bidhaa zao zitafika sokoni salama salimini. Kodi io hiyo pia huweza kutumiwa kujenga zahanati hasa katika maeneo ambayo watu hutegemea kilimo. Hii huhakikisha afya bora kwa wakulima. Wakalima sasa huwa na uwezo wa kufanya kazi kwa udi na uvumba ili kuhakikisha mazao maradufu. 

Kutokana na kilimo, serikali imeweza kupata fedha za kuendeleza nchi kiuchumi kutokana na usafirishaji wa bidhaa kama vile maua nchi za nje. Fedha hizi hutumiwa na serikali katika ujenzi wa shule, hospitali na hata barabara. Ujenzi wa shule ni nja moia ya kuhakikishia wakulima kuwa wanapata maarifa zaidi kuhusu kilimo. Pia, hii ni njia ya kuhakikisha kuna wanao pamoja na wakaaji wengine wameweza kupata elimu. Hospitali kwa upande mwingine ni hakikisho la afya njema kwa wananchi. 
Vilevile, kilimo imekuwa kipau mbele kuhakikisha uzalishaji wa viwanda aina ainati. Viwanda huhakikisha kuwa watakaotumia bidhaa za kilimo, wanapata bidhaa bora zaidi. Kwa mfano, kiwanda cha sukari na kiwanda cha kusiaga majani chai na mengine mengi. Viwanda pia ndio hutozwa ada nono zaidi. Ada ambazo hutumiwa na serikali kuletea watu nguvu za umeme. Wahenga pia hawakukosea waliponena kuwa penye nia pana njia.  
Kwa hayo yote, kilimo ni njia mwafaka wa hakikisho la vyakula mbalimbali na bidhaa za utumizi wa kimsingi. Pia ni njia ya kuwa na kazi ili kuhakikisha kuwa uchumi hauangamii. Ni vyema kufanya kazi ambayo una hakika ya kupata mapato hata kama ni wa mkia la mbuzi.  Mapato hayo madogo ndiyo angalau fedha ambazo hutumiwa na serikali kujenga uchumi wetu. Tuungane mikono tuende kondeni. Basi sio kuenda tu, bali kuenda na kufanya kazi.